《次韵奉酬》
宋代·杨蟠

几夕论诗坐石窗，怜君百首妙无双。
句牵野兴侵孤月，恼乱词源涌大江。
数纸忽然来竺岭，千年犹可照吴邦。
相思未免还相挑，莫竖旗旛却诈降。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。